Anne Baraou

Anne Baraou (Bordeaux, 1965) komikigile frantziarra da.

 Biografia 
Anne Baraou 1992an sorturiko OuBaPo (Ouvroir de bande dessinée potentielle - Izan litekeen komiki-lantegia) komikigileen elkarte esperimentalaren sortzaileetako bat da eta bertan parte hartzen du. Baraouk komikiak sortzen ditu, bereziki, Oulipo izeneko borondatezko ekintza artistikoaren bidez (Contrainte artistique volontaire). Horrez gain, L'Association argitaletxearekin kolaboratzen du. Bestalde, Pascale Bougeault eta Corinne Chalmeau-rekin batera, Hors Gabarit, 1990etik 1995era bitarteko ibilbidea izan zuen mikro-argitaletxea, sortu zuen. OuBaPoren baitan, Baraouk eta Vincent Sardon-ek Coquetèle izeneko komikia diseinatu zuten, alde bakoitzean marrazki bat duten hiru dadoz osaturiko kutxa bat, hainbat eratara ordenatu daitekeena hiru binetako 1296 komiki-tira egiteko aukera emanez. 2005ean, Angulemako CNBDIn (Cité internationale de la bande dessinée et de l’image), Baraou OuBaPo erakusketaren komisarioa izan zen.

2002an, Baraou-k Fanny Dalle-Rive-rekin  batera, Une demi-douzaine d'elles argitaratu zuen, «gaur eguneko emakume gazteen gorabeherei buruzko sei ataleko komiki-sail laburra». Sailak Le Monde egunkariko Yves-Marie Labé kultur kronistaren kritika positiboak jaso zituen. 

2010ean Gloire aux trottoirs !, Nicolas Hubeschek marraztutako Back in Town (hirira itzulera) seriearen lehen atala argitaratu zen, «hiriaren —Paris kasu honetan— irudi garratz, dibertigarri, hertsagarria» Labéren hitzetan. Urte berean Les Plumes agertu zen, François Ayroles-en marrazkiekin, “literatura-munduaren tiken eta errituen satira bizigarria”. 2012an, Le Monde-k "literatura-munduaren satira gozarritzat" jo zuen seriearen bigarren liburukia agertu zen.

2012ko urrian, Cul nul (Olivier & Cornelius argitaletxea) agertu zen, berriz ere Fanny Dalle-Riveren marrazkiekin; lanak «25 sexu istorio kontatzen ditu, non larru-jotzea gaizki amaitzen den edo hasi ere ez den egiten». L'Express aldizkariak “istorioen umorez betetako gidoi oso errealistak” nabarmendu zituen.

 Lanak 

 Komikiak 

 Oubapo, L'Association :
 Oupus 1 (1997)
 Oupus 3 (2000)
 Oupus 2 (2003)
 Oupus 4 (2005)

 1998, Jeanne Pucholek marraztutako Judette Camion umorezko komiki-seriea.
 Excusez-moi d’être une fille, Casterman, 1998.
 Et avec qui je veux, Casterman, 1999

 Sur des dessins de Vincent Sardon-en marrazkiekin, la série Les Ostings seriea
 Tome 1 : Les Voisins venus d'ailleurs, Delcourt (Collection Jeunesse), (2001)
 Tome 2 : Palmipedopithecus gagatus, Delcourt (Collection Jeunesse), (2002)
 La Valise envolée, Vincent Sardonen marrazkiak, L'Association Patte de mouche bilduma, 22. zk.

 Les Plumes (2 liburuki), François Ayroles-en marrazkiak, Dargaud (2011, 2012)

 La BD des filles saila, Colonel Moutarde-ren marrazkiekin, Dargaud
 La Bd des filles (2007)
 La Bd des filles t2, Battements de cœur (2008)
 La Bd des filles t3, Sable et galets (2009)
 La Bd des filles t4, Moi, ça m'intéresse (2010)
 Intégrale (2013)
 Maman a des problèmes, de David B.ren marrazkiak, L'Association Patte de mouche bilduma, 44. zk.
 Une demi-douzaine d'elles seriea, Fanny Dalle-Rive-ren marrazkiak, L'Association Mimolette bilduma
 Au passage du pourquoi-pas, Stanislas-en marrazkiak, L'Association Ciboulette bilduma
 Cul nul, Fanny Dalle-Rive-ren marrazkiak, Olivius (2012)
 , Ici, d'ailleurs.... argitaletxe diskografiko independienaren OuMuPo sei albumak biltzen zituen kutxan erantsitako liburuxka
 Cul nul encore, dessins de Fanny Dalle-Riveren marrazkiak, Olivius (2012)
 Tout Cul nul, Fanny Dalle-Riveren marrazkiak, Cornélius (2019)
 Phasmastory, Nancy Peña-ren marrazkiak, Nathan (2023)
 Yuna, Vincent Vanoliren marrazkiak, L’Association (2024)

 Mahai-jokoak 

 DoMiPo Killoffer komikigilearekin batera, L'Association, 2009: komikiz eginiko domino jokoa
 Le Scroubabble Esteban Lécroart eta beste batzuekin, Oubapo, L'Association, 2005: Scrabble bezalako erretilu batean jartzeko komiki laukiak
 Coquetèle Vincent Sardonekin batera, L'Association, 2002): haien sei aldeetan marrazkiak dituen hiru kubo 

 Erreferentziak 

 Bibliografia 

  (Artxiboa)

 .
 .

 Kanpo estekak 

 Egilearen webgunea (Artxiboa)
 BD Gest (Artxiboa)

Kategoria:1965eko jaiotzak
Kategoria:Frantziako komikigileak
Kategoria:Frantziako emakumeak
Kategoria:Emakume komikigileak